Il-Ħamis filgħodu kompliet il-kumpilazzjoni ta' evidenza kontra Yorgen Fenech akkużat b'ħasil ta' flus. Fenech huwa akkużat ukoll b'kompliċità fl-assassinju tal-ġurnalista Daphne Caruana Galizia, u se jgħaddi ġuri dwaru. Hemm ukoll każ ieħor kontra Fenech fuq xiri ta' armi u munizzjon. Waqt is-seduta l-Maġistrat Donatella Frendo Dimech talbet lill-prosekuzzjoni sabiex itellgħu aktar xiehda fis-seduta li jmiss u li matul dik l-istess seduta se tkun trattata t-talba għall-ħelsien mill-arrest tal-imputat. L-Għodwa t-tajba. Merħba għal dan il-live blog ta' Newsbook.com.mt. Preżenti fl-awla l-Maġistrat Donatella Frendo Dimech. L-akkużat, Yorgen Fenech, preżenti fl-awla. L-avukati Charles Mercieca u Gianluca Caruana Curran, li qed jirrapreżentaw lil Fenech, ukoll jinsabu preżenti fl-awla. Titla' tixhed Abigail Grech, uffiċjal tal-Pulizija. Titkellem dwar ritratti li ttieħdu f'numru ta' residenzi. Ippreżentat ukoll ir-rapport tal-espert tal-Qorti li ġiet appuntata mill-Maġistrat Marsanne Farrugia. F'dan l-istadju Dr Mercieca jirrileva li d-difiża minn issa qiegħed jirriserva d-dritt tiegħu li jressaq provi u jagħti kull eċċezzjoni dwar l-ammissibilità tax-xhieda, esperti u dokumenti ppreservati fl-inkjesta Maġisterjali, li għadha kemm ġiet ippreżentata. Titla' xhud ieħor, Sarah Mercieca. Rappreżentant tal-kumpanija Epic. Tispjega li ntalbet tipprovdi informazzjoni b'rabta ma' għadd ta' numri tal-identità. Jitla' jixhed issa Stefan Alessandro, rappreżentant tal-Commissioner for Revenue. Intalab biex jipprovdi informazzjoni dwar numru ta' kumpaniji u individwu partikolari lura fl-2017. Jgħid li kellu jagħmel awditjar tat-taxxa u issa wasal fl-istadju ta' oġġezzjonijiet. Ix-xhud jgħid li bħala parti mit-tax audit raw it-tranżazzjonijiet ta' Nicholas Cachia. Jispjega li kien hemm aktar depożiti minn kemm attwalment ġew iddikjarati. Ikompli jispjega li Cachia kien ta' spjega ta minn fejn ġew il-flus. Skont ix-xhud, bħala spjega Cachia qal li l-flus kienu relatati ma' xiri ta' żwiemel u mediċina għaż-żwiemel u li kien għadu jrid jiddikjarahom. It-tax audit sar għas-snin bejn l-2011 u l-2016. Jiġu ppreżentati d-dokumenti. Kontroeżami riservat. Jiġi ċċarat li meta jsir tax audit tittieħed nota tal-VAT u l-incometax. Jgħid li jaħdem bħala Business Manager fi ħdan il-kumpanija Portomaso Gaming. Jgħid li kien direttur ta' kumpaniji li m'għadhomx joperaw. Jgħid li ma jafx għaliex il-kumpaniji m'għadhomx joperaw għaliex dak iż-żmien ma' kienx direttur. Se ssir referenza għall-inkjesta li ġiet ippreżentata llum stess. Biex issir referenza għal xhieda partikolari biex ikompli jespandi fuqhom. Dr Mercieca jistaqsi fuq xiex se jintalab jespandi x-xhud. Il-Maġistrat tinnota li dak xogħol il-prosekuzzjoni u jekk issir domanda mhux f'postha, tinġibed l-attenzjoni. Jintalab jispjega fid-dettall min kien itih il-go-ahead, bħala IT Manager, biex jagħmel ċertu xogħol u jieħdu ċertu direzzjonijiet. Ix-xhud ikun mistoqsi jekk kienx ikun mitlub biex jagħti xi informazzjoni jew xi dokumenti. Ix-xhud jgħid li kienu jsiru diversi audits. Jgħid li kien inħatar direttur ta' Glimmer Ltd f'Diċembru tal-2019. Jgħid li bħala parti minn audit kien intalab jagħti lista ta' bonuses li kienu ngħataw. Ix-xhud ikun mistoqsi x'relazzjoni kien hemm bejn Glimmer Ltd u Portomaso Ltd. Tintemm ix-xiehda ta' Edgar Portelli. Trattazzjoni għat-talba għall-ħelsien mill-arrest: Il-prosekuzzjoni tgħid li hemm biżà ta' intralċ tal-provi hekk kif għad hemm aktar persuni x’jixdhu waqt il-kumpilazzjoni. Ir-rabtiet ma’ barra minn Malta b’mod partikolari fejn jidħol negozju. Il-Maġistrat tinnota li ma tistax issir referenza għal "public disorder" meta dan hu każ ta’ ħasil ta’ flus u titlob għaliex jista’ jkun hemm public disorder fil-konfront tal-akkużat. Tinnota wkoll li l-akkużat qed jaffaċċja akkużi oħra iżda dak li hemm pendenti f’affarijiet oħra ma jistax jaffettwa d-deċiżjoni tagħha. Il-Maġistrat tistaqsi fejn hi l-biżà tal-ħarba. Il-Qorti tispjega li f’dan il-każ l-imputat qed jaffaċċja saħansitra multa u allura qed titlob biex il-prosekuzzjoni tissostanzja r-raġuni għalfejn hemm il-biżà li l-imputat jista’ jaħrab fuq każ ta’ ħasil ta’ flus. Minn naħa tiegħu l-avukat Charles Mercieca qal li dwar il-konnessjonijiet tal-imputat ma’ barra minn Malta, il-prosekuzzjoni għadha ma ppreżentat xejn. Il-Maġistrat qed tinnota li dan hu każ,ta’ ħasil ta’ flus, wieħed mill-baxxi ħafna, għalkemm ma jfissirx li l-att ma kienx kontra l-liġi, iżda qed tkompli titlob x’inhi l-biża tal-prosekuzzjoni li l-imputat jista’ jaħrab. Għall-aħħar darba l-Qorti qed tordna sabiex fis-seduta li jmiss jittellgħu aktar xiehda. It-trattazzjoni dwar il-ħelsien mill-arrest se ssir fis-seduta skedata fit-2 ta’ Novembru fis-1:00 pm. Dak kien kollox għal llum. Grazzi talli segwejtuna. Amy Borg Yorgen Fenech jitpoġġa taħt att ta’ akkuża fuq ħasil ta’ flus .td_uid_3_617a973b19c26_rand.td-a-rec-img{text-align:left}.td_uid_3_617a973b19c26_rand.td-a-rec-img img{margin:0 auto 0 0}